Eega Mooticha Habashaa Yikuunuu Amlaak du'e ilmi isaa Yajbiyaa Tsiyoon(1285-1294) jedhamu aangoo qabate.Eega inni du'ee immoo ilmaan isaa aangoo irratti waldhabuun wallolaa turan.Booda irraa amdatsiyoon aangoo qabate.Kanaan booda hojii isaa Muslimoota lafa irraa daguuguu fi Kiristaanota bakka buusuu jalqabe.Kanaanis Mootummaa Islaamaa "Fatgaar" jedhamtu itti duulee cabsee qabate.Bara 1316/17 tti naannoo Daamotaa kan qabeenyaan badhaate Weeraree tooyannaa isaa jala galche.Ummata Hadiyyaa kan Islaama turanis namoota hedduu weeraree ajjeese.Amda Tsiyoon bulchiinsa Mootummaa Kiristaanaa babaldhisuuf lola Muslimoota irratti bane ittuma fufe.Masjiidota hedduu diige,Haarawas akka hin ijaaramneef dhorge.Qabeenya Muslimoota garmaalee saame.Mootichi kun Muslimoota Miidhuu irratti daangaa darbe.Namoota Kiristaanummaa irraa gara Islaamummaa dhufan gantoota Kiristoos jechuun Mormaa fi Miila walitti hidhuun adaba adda addaa isaan irratti adeemsisaa ture. Yeroo inni Muslimoota akkas godhu kana Muslimoonnus hin callifne. Amma danda'anitti ofirraa faccisaa turan.